**projektas**

**reg. Nr. T-106**

**2.30.darbotvarkės klausimas**

**Pasvalio rajono savivaldybės taryba**

**Sprendimas**

**Dėl kai kurių PASVALIO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Specialiųjų poreikių lygio nustatymo asmenims, sukakusiems senatvės pensijos amžių, tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. spalio 12 d. įsakymu Nr. A1-563 „Dėl Specialiųjų poreikių lygio nustatymo asmenims, sukakusiems senatvės pensijos amžių, tvarkos aprašo patvirtinimo“ (su visais aktualiais pakeitimais), 3 punktu, Pasvalio rajono savivaldybės taryba nusprendžia

pripažinti netekusiais galios:

1. Pasvalio rajono savivaldybės tarybos 2005 m. spalio 26 d. sprendimą Nr. T1-293 „Dėl Pasvalio rajono savivaldybės specialiųjų poreikių lygio nustatymo ir jų tenkinimo komisijos veiklos nuostatų tvirtinimo“.

2. Pasvalio rajono savivaldybės tarybos 2015 m. balandžio 29 d. sprendimą Nr. T1-15 „Dėl Pasvalio rajono savivaldybės specialiųjų poreikių lygio nustatymo ir jų tenkinimo komisijos sudarymo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vyriausioji specialistė

Marina Jankauskienė

2019-05-08

Suderinta DVS Nr. RTS-118

Pasvalio rajono savivaldybės tarybai

**AIŠKINAMASIS RAŠTAS**

**Dėl kai kurių PASVALIO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2019 m. gegužės 8 d.

Pasvalys

**1. Problemos esmė.**

Vadovaudamasis Lietuvos Respublikos neįgaliųjų socialinės integracijos įstatymo 201 straipsnio 11 dalimi Lietuvos Respublikos Socialinės apsaugos ir darbo ministras 2018 m. spalio 12 d. įsakymu Nr. A1-563 „Dėl specialiųjų poreikių lygio nustatymo asmenims, sukakusiems senatvės pensijos amžių, tvarkos aprašo patvirtinimo“patvirtinonaują Specialiųjų poreikių lygio nustatymo asmenims, sukakusiems senatvės pensijos amžių, tvarkos aprašą (toliau – Aprašas). Aprašo 3 punktas numato, kad „3. Specialiųjų poreikių lygį nustato Neįgalumo ir darbingumo nustatymo tarnyba prie Socialinės apsaugos ir darbo ministerijos vadovaudamasi Neįgaliųjų socialinės integracijos įstatymo 201 straipsnio 10 dalies nuostatomis“. Įsigaliojus Aprašui, nuo 2019 m. sausio 1 d. Savivaldybės administracijos nebevykdo specialiųjų poreikių lygio nustatymo funkcijos, todėl būtina naikini su tuo susijusius Savivaldybės tarybos priimtus sprendimus dėl specialiųjų poreikių lygio nustatymo ir jų tenkinimo komisijos veiklos nuostatų patvirtinimo, komisijos sudarymo.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Nesiūlomos. Specialiųjų poreikių lygio nustatymo funkcijas nuo 2019-01-01 d. sėkmingai vykdo Neįgalumo ir darbingumo nustatymo tarnybos teritoriniai skyriai.

**3. Skaičiavimai, išlaidų sąmatos, finansavimo šaltiniai.**

Nėra.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

Socialinės paramos ir sveikatos skyriaus

vyriausioji specialistė Marina Jankauskienė